
Nicolae Sfetcu: Sursa puterii în politică 


Puterea din punct de vedere pragmatic 

Maxima lui Samuel Gompers, parafrazară adesea ca "Premiază prietenii și pedepseşte 
duşmanii" (Gompers, Samuel, “Men of Labor! Be Up and Doing,” editorial, American 
Federationist, May 1906, p. 319), se referă la două din cele cinci tipuri de putere recunoscute de 
psihologii sociali: puterea stimulativă (puterea de a premia) şi puterea coercitivă (puterea de a 
pedepsi). Celelalte trei puteri derivă din acestea. 

Puterea legitimităţii, puterea unui polițist sau a celui care ia decizii, este puterea dată de 
unei persoane de o autoritate recunoscută pentru a impune standarde comportamentale. Puterea 
legitimităţii este similară puterii coercitive prin aceea că o comportare inacceptabilă este pedepsită 
mai mult sau mai puţin direct. 

Puterea deciziei este deținută de persoane în virtutea unor aptitudini sau atitudini. 
Îndeplinirea dorinţei de a se simți la fel ca o celebritate sau un erou este premiul pentru obediență. 
Acesta este un exemplu de putere stimulativă în care o persoană se auto-premiază. 

Puterea expertului derivă din educație şi experiență. De notat că puterea expertului este 


condițională circumstanțelor. 


Autoritatea și legitimitatea 


Autoritatea în sensul politic este diferită de puterea politică prin aceea că implică 
legitimitatea şi acceptanţa; ea presupune că persoana sau statul care exercită puterea are dreptul să 
procedeze astfel ("Aurhority” at the Stanford Encyclopedia of Philosophy). Legitimitatea este un 
atribut al guvernării câştigat prin dobândirea şi aplicarea puterii conform unor standarde şi principii 


recunoscute şi acceptate. 

Max Weber a identificat trei surse de legitimitate pentru autoritate, cunoscute drept 
clasificarea tripartită a autorității (Weber, Max, Politics as a Vocation). El a propus trei rațiuni 


pentru care oamenii urmează dispoziţiile celor care le dau: 


Autoritatea tradițională 


Autoritatea tradițională este acceptată întrucât ea continuă şi sprijină prezervarea valorilor 
existențe. Weber a numit-o "autoritatea eternului ieri”. Societăţile patriarhale (şi mai rar şi cele 
matriarhale) au acceptat monarhia ereditară în care autoritatea era dată de descendenţii fostului 
lider. Urmaţii s-au supus acestei autorităţi pentru că "așa am procedat dintotdeauna". Un exemplu 


de autoritarism tradițional este monarhia absolută. 


Autoritatea charismatică 


Autoritatea charismatică este definită de Weber ca "devoţiunea față de o sanctitate 
excepțională, un erou sau o persoană cu un caracter exemplar, şi față de setul de norme sau ordine 


ale acestei persoane". lisus Hristos este considerat un exemplu de lider religios charismatic. 


Autoritatea legal-rațională 


Autoritatea legal-rațională are drept de constrângere în virtutea postului pe care îl deține. 
Weber a identificat "reglementări create în mod rațional" drept caracteristica principali a acestei 
forme de autoritate. Democraţiile moderne sunt exemple de regimuri legal-raţionale. Oamenii se 
supun în general autorității legal-raționale întrucât îşi dau seama că este spre binele lor şi al 


societăţii. 


Suveranitatea 


Suveranitatea este dreptul guvernului de a exercita un control asupra sferelor sale de 


influenţă fără alte interferenţe externe. 


